Nuuskommentaar: Die raspot word steeds gestook met Zille-skorsing ’n onwillige manifestasie | Maroela Media
Met die #GuptaLeaks, staatskaping, resessie en die blaam oor wie se skuld dit is, rommelstatus en vele meer het Suid-Afrika kwalik nog ’n storm nodig. Die Zille-storm gaan egter deeglik gevoel word, en dit gaan harde werk en heelwat kompromieë verg om te keer dat dié soort insidente in die DA herhalend word.
Terwyl die Kaap van Storms hierdie ou naam met mening gestand gedoen het, woed ’n hele paar ander storms in die land, waaronder die #GuptaLeaks, maar ook die skorsing (al gaan dit dalk kortstondig wees), van Helen Zille uit die DA, ook met mening.
Die skorsing van Zille, premier van die Wes-Kaap, uit die DA tot haar verhoor afgehandel is, is maar een van die tentakels wat ras-krapperighede steeds deur die Suid-Afrikaanse samelewing laat vloei. Die stryd verteenwoordig twee denkskole, en beide maak daarop aanspraak dat hulle op die uitskakeling van rassisme geskoei is. Die manier waarop rassisme beëindig moet word het dus self ’n twispunt geword, en die twis voed nou self rassistiese gevoelens.
Hoewel sy dit waarskynlik heel anders bedoel het, werp die akademikus Christi van der Westhuizen van die UP heelwat lig op hierdie stryd in haar artikel, “Staan Zille in pad van Afrika se nuwe liberalisme?” wat vandag op Netwerk24 gepubliseer is.
Van der Westhuizen beskryf “gewone” liberalisme as iets wat histories met kolonialisme en ander booshede verbind was. Dit sou dan Zille se “denkfout” verklaar dat modernisering (wat sy as alternatief vir vooruitgang gebruik) Afrika sonder kolonialisme sou uitsluit.
Afrika-liberalisme, soos verteenwoordig deur die huidige DA-leier, Mmusi Maimane, en onder andere Lindiwe Mazibuku, is afgestem op die verwydering van nie net rassisme nie, maar die bagasie wat daarmee gepaard (sou) gaan, en behels dus ’n proses (waarin ras juis weer ’n prominente rol speel).
Dit soverre Van der Westhuizen se artikel betref.
Die gedagtes daarin vervat, is nie nuut nie. Die afgelope aantal jare het die konsep oor wat nie-rassigheid sou behels, wye draaie in Suid-Afrika en die VSA geloop, met merkwaardige ooreenkomste sodat dit inderdaad lyk na wisselwerking en die duideliker manifestasie van ’n filosofie. Volgens ’n omvattende artikel in die Christian Science Monitor word nie-rassigheid volgens die nuwe konsep onder swart Amerikaners eers bereik wanneer mense van verskillende rasse eers deeglik bewus raak van hul ras, en daarmee identifiseer. So word die “skuldiges” duidelik van die “slagoffers” onderskei, en is die pad na boetedoening en restitusie afgemeet. (Klink dit nie baie na die opvatting van die ANC-regering nie?)
Vir die liberale konsep dat jy as ’n nie-rassis gebore en opgevoed kan word, of jou daartoe kan bekeer, is daar geen ruimte nie. ’n Blanke man wat ’n swart vrou het, en sy hele lewe en opvoeding nie-rassig was, moet eers deur ’n proses gaan voor hy hom as nie-rassig bewys het. Hy moet as’t ware geskool word in ’n wye reeks opvattings, soos dat kolonialisme net boos was, dat slawerny boos was (wat bykans niemand betwis nie), dat “blackfacing” ’n onvergeeflike sonde is, en vele meer.
’n Splinternuwe Rasmussen-peiling toon dat rasseverhoudinge in die VSA te midde van hierdie kopstampery oor wat rassisme nou eintlik is, power is. Net 3% het aangedui dat rasseverhoudinge uitstekend is, en 19% glo dis goed (die 3% ingesluit).
Dit is dus ook nie genoeg dat ’n grondwet ’n land tot nie-rassig verklaar, en rassime en haatspraak verbied nie. Die onewehandigheid waarmee die regering en instansies soos die SA Menseregtekommissie optrede teen rassisme en haatspraak hanteer, is ’n gevolg van hierdie denke. So ook dat die instel van kwotas en werkplek-diskriminasie, diskriminasie met beurse en keuring, en vele meer nie rassisties is nie.
’n Ironiese gevolg is dat sedert onderhandelinge in Kemptonpark begin het (en in baie gevalle nog voor dit) die partye en instansies wat hulle vir minderheidsregte en selfbeskikking vir die Afrikaner beywer het, heeltemal van ras as norm afgestap het, en streng volgens die definisies en vereistes van die internasionale reg en grondwetlike norme soos nou in artikel 235 van die grondwet vervat, gehou het.
Aan die ander kant van die tafel was daar egter geen gedagte dat rassisme oornag “afgeskaf” kon word nie. Waar rasseklassifikasie (en alle ander apartheidswette) reeds deur die vorige regering afgeskaf was, het die nuwe regering rasseklassifikasie vir alle praktiese doeleindes teruggebring, en die een rasgebaseerde wet na die ander op die wetboek geplaas.
Op die vraag of Afrika sonder kolonialisme sou kon moderniseer of vooruit gaan, is daar geen maklike antwoord nie. Afrika beskik in die vorm van die Egiptiese, Soedannese en Ethiopiese beskawings oor van die oudste beskawings ter wêreld. Veral die Egiptiese het in betreklik noue verband met die beskawings van die Midde-Ooste en Mesopotamië ontwikkel, en genetiese toetse op mummies toon grootskaalse vermenging met volke buite Afrika.
Ander bekende beskawingspunte soos Kartago en Timboektoe is die gevolg van kolonialisasie of verowerings. So ook stede soos Dar es Salaam en Mombasa, asook ’n hele reeks klein sultanate langs Afrika se Ooskus. Mosambiek kry sy naam van ’n Arabiese sultan wat oor ’n eilandjie aan die Mosambiekse kus regeer het, Mousa Ibn Mbkiki.
Is Zille skuldig aan iets?
As haar skuld al dan nie, aan die hand van feite beoordeel gaan word, is dit bykans onmoontlik om haar skuldig te bevind. Die blote feit dat die verhoor in alle waarskynlikheid in Engels gaan plaasvind (sy is ook Xhosa en Afrikaans, twee inheemse tale, magtig) ontneem die aanklaers van ’n deel van die morele begronding om haar aan te kla, want hulle gebruik ’n koloniale produk.
Word sy aangekla dat haar stelling en styl die DA in ’n moeilike posisie geplaas het om na swart kiesers uit te reik, en in die proses swart persepsies en sentiment vertrap, dan is sy sekerlik skuldig. Die bewys van opset word oorkom deur aan te voer dat sy as vorige leier van die DA van beter behoort te geweet het.
Of sy skuldig bevind word of nie, daar is dan probleme in die DA. Lees gerus dr. Leopold Scholtz se artikel, “DA en SA kry taai klap met Zille-saak”, op Maroela Media.
Die saga is vir die steierende ANC soos ’n reddingsboei, en dis logies dat die DA so gou as moontlik van dié teer kwessie sal wil afstap, asook ’n blywende oplossing daarvoor wil kry. Herhalende insidente, soos waar Dianne Kohler Barnard ’n inskrywing op sosiale media oor PW Botha gedeel het, en nou Zille se twiet, sal slag om slag spanning binne die DA veroorsaak, en die party vir kiesers buite die party onaantreklik maak.
Of dit beredder kan word hang daarvan af of liberalisme en Afrika-liberalisme (soos deur Van der Westhuizen geskets) mekaar sal kan vind, en almal by ’n lys van moenies kan inbind. Dit beteken feite sal minstens plek-plek moet terugstaan vir persepsies. Om lede te verbied om te twiet sou ondenkbaar wees, ook omdat die sosiale media ’n enorme rol in die skep van politieke persepsies speel.
Wat dit komplekser maak, is dat dit elke party raak wat na nie-rassigheid streef. Die aan- en afskakelaar waarmee die vernaamste Afrikanergroepe die nuwe bedeling betree het, bestaan eenvoudig nie in hierdie persepsie-omgewing nie, en ’n eindelose aantal hofsake gaan nog voortspruit en tot in die Konstitusionele Hof vorder – waarvan heelwat koloniale erfenisse se posisie, soos die onafhanklikheid van die regbank self, die oppergesag van die gereg, taalregte, minderheidsregte en vele meer getoets sal word.
Nuuskommentaar: SA gewelddadiger as terreurgeteisterde lande
Daar is nie so iets soos Afrika Liberalisme nie. Dis niks anders as die Liberalisme en sogenaamde “Social Justice Warriors” van die VSA wat aggresief is teenoor enige een wat nie dink soos hulle nie.
Enige een wat meer ondersoek instel en nie net op CNN hulle Westerse nuus kry nie sal sien dat die nuwe golf van Liberalisme niks anders is as Sosiale Marxism nie. Dis n absolute euwel wat meer probleme veroorsaak as wat dit oplos.
Hier is n mag wat van agter die skerms invloed het in ons land. Dis gaan verder as net die ANC of EFF en wie okal gereeld protes, afbrand en elke dag met n nuwe klagte vorendag kom.
Ons is die scapegoat.
Pie van die Sky · 1 jaar gelede
Jy slaan die spyker so reg op die kop! Messte Suid-Afrikaners is so diep in ontkenning, meeste van hulle weet nie eens dat dit aan die gebeur is in die land se inrigtings en samelewing nie.
Jy slaan die spyker so reg op sy kop. Meeste Suid-Afrikaners is so diep in ontkenning, hulle is nie eens bewus van die sosiale rewolusie wat tans by alle inrigtings en in die samelewing afspeel nie!
Dit is totaal uit verband geruk, wys jou maar net dat die d a net so ras behep is as die anc, ek het eenmaal te veel vir hulle gestem
As gebruiker weet jy jy het net 120 woorde om te sê wat jy wil sê. Daar kan baie misverstande ontstaan.
Helen Zille se tweets kon nie op ñ slegter tyd gekom het vir die DA nie. Dit het die party se fondamente geruk, juis toe dit lyk of hul oorhand begin kry na ANC se skandale.
Die AN c het egter hierdie mode gestig dat wit sosiale media gebruikers geteiken word en hul woorde belaglik opgeblaas en verdraai word. So word aandag afgelei deur hul onbevoegdhede.
Kortom Zille het netjies in die strik getrap van die ANC.
Ek is nou nie n politiekus nie,maar wat my eintlik pla is die dat die regering gou ontslae raak van ander politiekuse maar Zuma kry hulle nie uitgeroei nie.Hy kom weg met alles.Zille se party staan teen haar op,omdat sy verkeerd gehandel het,dis reg wat verkeerd is,is verkeerd,maar oom Zumpies aikona hys vagesplyster.
Dis my vraag ook – en dis skokkend dat daar nie opgetree word teen die wat in staatskaping geïmpliseer word nie – niemand is nog geskors, aangekla nie.
Laaste wat ek van weet is dat ons arme drommels wat nie hoog op die voedselketting is nie, al laaankal die trekpas sou kry.
Hierdie is nou n groot probleem vir Mmusi Maimane, gee hy haar die trekpas, dan verloor hy miljoene wit stemme, en hou hy haar aan, kan hy ook miljoene swart stemme verloor, so wat moet hy doen…
DA se leier is besig om die DA terug te gee aan die ANC en dit op ‘n skinkbord.
Lees die ANC en DA se grondwet nie juis ‘n verskil nie. Musi het ‘n voet in die deur gesoek wat Zille vir hom gegee het en dis wat sy kry! So is ons terug in die ANC se hande.
Mmusi Maine en al sy aanhangers moet eers ontslae raak van hulle kolonialistiese besittings soos huise, voertuie, meubels en al die moderne tegnologie soos TV laptop dvd speler tablet ens ens. Ja en Engels ook! Hulle moet teruggaan na hulle Afrika tale. Sommige is nog met afstammelinge van kolonialiste getroud ook. Ek verstaan dit nie! Malema en sy aanhangsels haat wit mense en kolonialiste maar hulle praat almal die kolonialistiese taal ENGELS. Baie van hulle praat nog die taal van die wit mense ook. Dit is eintlik lagwekkend!
Stem volkome saam met jou Anette, nou gaan sy nog teregstaan in die geboue wat die kolonialiste opgerig het…vind dit so lagwekkend dat almal wat skreeu tog net baat wat kolonialisme na hierdie land gebring het!!
Ek het my aptyt vir die DA verloor….
Mmusi dit wat julle doen is nie reg nie en jy en almal wat saam besluit het oor Zille se lot weet dat die waarheid seermaak. Nie meer DA vir my.
Die oomblik toe die DA in koalisie gegaan het met die EFF in sommige munisipale gebiede, het die gevaarligte al begin brand. Jy heul nie met die vyand nie!
EK HET GESIEN DIT WAT N WITTE SE IS VER VAN WAT HY DOEN. DAAR WAS EENDAG N HNP PARTY TOE KOM DIE KP EN NP KONKEL SAAM EN SIEDAAR DIE HNP IS WEG. EK HOOP JULLE MENSE BLY BY WAT JULLE SE.
Ek kan nie wag dat die DA in bewind kom en daai kolloniale konsep genaamd “belasting” afskaf nie. Ek sien so uit.
Dankie eerste klip gooier Mmusi.
HTM · 1 jaar gelede
Mmusi Maimane is niks anders as n wolf in skaapklere nie. Die wit stemme wat hulle verloor pla hulle glad nie. Die witmens maak maar n bitter klein persentasie van die land se bevolking uit. Hierdie word uit en uit gedoen deur die DA om meer swart stemme vir die verkiesing te werf. Ons almal weet Zille se opmerking oor kolonialisme was nie verkeerd of rasisties nie. Dis maar net hoe dinge werk in ons land. Ons is mos wit, so ons moet op eiers loop.
As jy kyk watter skade Bell Pottinger die Londense maatskappy aangerig het deur Zuptas se staatskaping planne in plek te kry en hul volgende skuiwe te beplan deur die wittes as die scapegoat vir als te gee – en ñ rasmal verdeelde samelewing te skep, wonder ek of ons hul kan hof toe sleep vir hul aandeel?
Maimane het die DA nou vir die swart mense gekaap (hy het nie ‘n ander keuse gehad nie, anders sal daar geen groei wees nie, sonder dit sal hy nie die verkiesing kan wen nie) en die DA het dus nou al ook die ANC se beleid aangeneem, so as jy as Afrikaner, Afrikaanssprekende of wit mense julle daarmee vereenselwig, moet julle weer dink wat jul waardes is, wat vir julle belangrik is, en dat julle nie omgee dat jul taal vertrap, julle uit die ekonomie ge-BEE, en wat nog word nie. Kyk wat gaan om julle aan.
Ek het dit voorheen gesê en ek sê dit weer, as julle DA stem, of vir die ANC, dan stem julle vir ‘n party wat nie jul belange, soos hier voor genoem, op die hart dra nie (wel ANDER se belange), maar dan veg Solidariteit en Afriforum vir julle met regsaksies om daardie grondwetlike regte, wat die ANC en DA van julle ontneem. Nou vra ek, hoe verloën mens jouself so?
Ek het altyd gedink die DA diskrimineer nie teen rasse nie, maar nou sien ons dit is ‘n perd van ‘n ander kleur as dit by wit mense kom. Dus dan in hoe verre hul beleid na die ANC toe geskuif het, en dit vandat Maimene aan die stuur is.
Oupa Neels · 1 jaar gelede
Ek is klaar met die DA. Maimani kan hom maar kry. Hy gaan in elkgeval terug ANC toe. Kry vir jou.
Die DA sal nie weer my stem kry nie.Jammer maar almal spring nou op die rassisme waentjie.
Enige persoon wat aan gedeeltelike geheueverlies ly, het ‘n probleem want op die een of ander stadium word hy/sy daarmee gekonfronteer of val ‘n donker skadu oor die mens se lewenspad. Die DA en diesulkes hoop dat goggas gate in ou geskiedenisboeke gaan vreet. Universiteite steel glo boeke uit hul eie rakke en verkool dit om die letters en prentjies weg te laat wapper in vergetelheid. Hoeveel houe oor die kop van SA is nodig om dit aan so ‘n gerieflike tipe breinskade te kan laat ly? Daar word skynbaar glo deur sekere SA-politieke evolusioniste gewerk aan ‘n toepaslike formule van hoe om dele van die verlede aan buitenruimtelike wesens toe te skryf en die heldersiendes wat teestribbel in diep grotte toe te messel as siende die erge aansteeklike siektes weer aan die mensdom mag oordra byna soos toe Carter die mummies opgegrawe en bygelowe begin loop het. Hoe vlug mens weg van jou eie skadu? Seker die’ dat SA-skelms altyd in die donker konkel.
Dit is meer as tragies. Die DA se anti-wit tirade is soos ñ onderrok wat uithang. Soos wat swart kiesers oorbeweeg na die DA word die vyandige gesindheid van ANC-kiesers saamgeneem.
In wêreldkonteks gesien kan haar standpunte as niks meer as akademies debateerbaar gesien. Word. Dit is duidelik dat sy getrou aan die oorsprong van haar party in die sekulêre humanisme nie bedoel het om enige persooon of groep te beledig of om meerderwaardig op te tree nie.
Dit is onrusbarend om die roue vyandigheid teenoor wittes waar te neem. Die kiesers uit die oorsprong steunbasis en geldskieters neem dit waar. Die DA skryf nou sy neerlaag in die 2019-verkiesing (geen vliegtuig vir jou broer).
Val maar liewers by Afriforum. Die partystelsel bied geen hoop
Overgeset synde. Die DA het nou besef watter pad om te loop, danksy Helen Zille maar nou is sy uitgedien.
Dankie Helen. Koebaai Helen. Ons sal nou sonder jou regkom Helen.
Van my kant weer. “Koebaai DA”
Ek hoop nie julle verstik in julle politieke korrektheid nie
Een filosoof het die waar opmerking gemaak: ” To define me, is to reduce me to an object”
Menige kommentators op hierdie en ander platvorms, noem die DA anti-wit wat n infame leun is. n Vinnige kyk na die DA se top struktuur sal selfs n kind jou kan sê, is wit.
So vir so baie – bêre maar julle vooroordeel, en julle wsnbegrip van die situasie
George Orwell · 1 jaar gelede
Die slotsom is dat rasbewustheid deel van die mens se DNA is en dat dit onnatuurlik is om dit te probeer wegredeneer of mee wegdoen. Hierdie liberales kan dit net sowel onwettig maak dat die lug blou is en dat almal, soos deur die Wizard of Oz in sy Emerlad City verplig, groen brille moet dra om die waarheid mis te kyk.
SARIE VAN HEERDENss · 1 jaar gelede
Nooit sou ek kon dink die woord kolonianisme sou so ‘n herrie veroorsaak dat selfs standbeelde daarvoor afgebreek/verskuif sou word. En dan is ek ook bang om iets te se vir ingeval hul my voor die hof daag oor dinge wat wel die waarheid is maar nie gese mag word vir ingeval jy ander nog meer minderwaardig sal laat voel nie! In die Kaap is groot ellende en word ek oorval vir donasies vir mense wat nie versekering gehad het, ens en hul nou gehelp moet word. Net daarna lees ek van Johann Botha se onsinnige dood en ek weet, ek help nou nooit weer mense wat ek moet vetvoer om my mense te vermoor nie.